Dorothy Granger

Dorothy Granger (21. marraskuuta 1912 New London, Ohio, Yhdysvallat – 4. tammikuuta 1995 Los Angeles, Kalifornia) oli yhdysvaltalainen näyttelijä. 

Granger tunnettiin parhaiten rooleistaan lyhyissä komediaelokuvissa, esim. Laurelin ja Hardyn, W.C. Fieldsin ja Charley Chasen elokuvissa. Komediaroolien lisäksi hän teki pieniä rooleja myös kokoillan elokuvissa esittäen usein pulleita neitokaisia, esim. elokuvissa Tyttöjä alle 20:n (1938) ja 4 lainsuojatonta (1940). Hänet muistettiin myös Hal Roachin Boy Friends-lyhytelokuvasarjasta 1930-luvulla. Granger aloitti näyttelijänuransa 1920-luvun lopulla. 

Myöhemmällä urallaan Granger nähtiin esim. Leon Errolin tuittupäisenä vaimona useissa lyhytelokuvissa 1940-luvulla, ja pienissä sivurooleissa televisiossa ja elokuvissa, kuten Sadepuun maassa (1957). Granger oli naimisissa John Hilderin kanssa ja hänen uransa päättyi 1960-luvulla.

Granger menehtyi syöpään 82-vuotiaana vuonna 1995.

Lähteet 
http://www.imdb.com/name/nm0335046/?ref_=nv_sr_1

Yhdysvaltalaiset näyttelijät
Vuonna 1912 syntyneet
Vuonna 1995 kuolleet